Na osnovu člana 94. stav 3. Zakona o osnovama socijalne zaštite, zaštite civilnih žrtava rata i zaštite porodice sa djecom (''Službene novine Federacije BiH'', broj: 36/99, 54/04, 39/06 i 14/09), a u vezi sa tačkom 4. Programa obilježavanja ''Dječije nedjelje'' u Federaciji Bosne i Hercegovine za 2013. godinu (“Službene novine Federacije Bosne i Hercegovine”, broj: 64/13), Ministar za socijalnu politiku, zdravstvo, raseljena lica i izbjeglice Bosansko-podrinjskog kantona Goražde, *d o n o s i*

**P R O G R A M**

**OBILJEŽAVANJA ''DJEČIJE NEDJELJE'' U**

**BOSANSKO – PODRINJSKOM KANTONU GORAŽDE ZA 2013. GODINU**

**I UVODNE NAPOMENE**

 U cilju podsticanja i organiziranja kulturno – obrazovnih, rekreativnih i drugih mjera i akcija za unapređenje razvoja brige o djeci, u okviru obilježavanja ''Dječije nedjelje'' planirano je organiziranje raznovrsnih aktivnosti od strane predškolskih i školskih ustanova, kulturnih institucija, socijalnih ustanova i udruženja koja u svom radu podstiču aktivnosti djece i pokreću nove inicijative i programe za zadovoljavanje potreba djece.

**II OBILJEŽAVANJE «DJEČIJE NEDJELJE»**

 U 2013. godini, u period od 30.09. do 07.10.2013. godine na području Bosansko-podrinjskog kantona Goražde obilježit će se ''Dječija nedjelja'' kroz slijedeće aktivnosti:

1. Radionica „Crtanje na asfaltu“.

Datum održavanja: 30.09.2013.godine

Mjesto održavanja: Omladinska ulica Goražde.

Nosilac aktivnosti: Dječiji vrtić „Sunce“ Goražde

1. Humanitarna akcija „ Jedan slatkiš – jedno dijete“.

Datum održavanja: 01. – 04.10.2013.godine

Mjesto održavanja: SOS Dječiji vrtić Goražde.

Nosilac aktivnosti: SOS Dječiji vrtić Goražde

1. Učešće Predškolske grupe na otvaranju parka za djecu sa posebnim potrebama.

Datum održavanja: 01.10. 2013.godine

Mjesto održavanja: Omladinska ulica Goražde.

Nosilac aktivnosti: Udruženje „Roditelj“ Goražde, dječiji vrtići, osnovne škole.

1. „Ja imam pravo da imam pravo“ TV prilozi i emisije.

Datum održavanja: 01.- 04.10.2013. godine

Mjesto održavanja: RTVBPK Goražde

Nosilac aktivnosti: Odgajatelji SOS Dječijig vrtića Goražde

1. Radionica – „Prevencija nasilja“.

Datum održavanja: 02.10. 2013.godine

Mjesto održavanja: OŠ Fahro Baščelija Goražde, SOS Dječiji vrtić-Dnevni centar.

Nosilac aktivnosti: Tim Projekta jačanja porodice (FS), Superbus.

1. Posjeta stomatologa vrtiću (pregled predavanja za roditelje)

Datum posjete: 02.10. 2013.godine

Mjesto održavanja: SOS Dječiji vrtić Goražde.

Nosilac aktivnosti Odgajatelji vrtića.

1. Radionica za roditelje „Resursi i njihova razmjena u porodici“.

Datum održavanja: 03.10.2013. godine

Mjesto održavanja; OŠ Ustikolina

Nosilac aktivnosti: Tim Projekta jačanja porodice (FS), Porodično savjetovalište JU Centar za socijalni rad Bosansko-podrinjskog kantona Goražde.

1. Posjeta djece ministru za obrazovanje, nauku, kulturu i sport BPK Goražde i načelniku općine Goražde.

Datum posjete: 02. - 03. 10. 2013. godine

Nosilac aktivnosti: SOS Dječiji vrtić Goražde, Dječiji vrtić „Sunce“ Goražde.

1. Koncert i druženje sa učenicima OMŠ „Avdo Smailović“ Goražde

Datum održavanja: 03.10. 2013.godine

Mjesto održavanja: Dječiji vrtić „Sunce“ Goražde

Nosilac aktivnosti: Dječiji vrtić „Sunce“ Goražde

1. „Dan otvorenih vrata“

Datum održavanja: 04.10.2013. godine

Mjesto održavanja; SOS Dječiji vrtić Goražde

Nosilac aktivnosti: Odgajatelji vrtića

1. Radionica za roditelje „Komunikacija u porodici“

Datum održavanja: 04.10.2013. godine

Mjesto održavanja; MZ Mravinjac, Goražde

Nosilac aktivnosti: Tim Projekta jačanja porodice (FS).

1. Kreativna radionica „Djeca imaju pravo“

Datum održavanja: 04.10.2013. godine

Mjesto održavanja; Dječiji vrtić „Sunce“ Goražde.

Nosilac aktivnosti: Dječiji vrtić „Sunce“ Goražde.

1. Ples sa roditeljima (zajednički ples djece i roditelja)

Datum održavanja: 04.10.2013. godine

Mjesto održavanja; Plato ispred gradske dvorane Goražde.

Nosilac aktivnosti: Odgajatelji dječijih vrtića.

1. Izlet za roditelje i djecu FS-a

Datum održavanja: 05.10.2013. godine

Mjesto održavanja; Dječiji park „Plavi cvijet“ Goražde.

Nosilac aktivnosti: Tim Projekta jačanja porodice (FS).

1. Likovna radionica „Moja prava“

Datum održavanja: 07.10.2013. godine

Mjesto održavanja; Dvorišta dječijih vrtića.

Nosilac aktivnosti: Odgajatelji vrtića.

1. Posjeta i druženje sa djecom iz vrtića „Čika Jova Zmaj“ Foča

Datum održavanja: 07.10.2013. godine

Mjesto održavanja; Dječiji vrtić i ulice grada.

Nosilac aktivnosti: Odgajatelji vrtića.

**III ZAVRŠNA ODREDBA**

Ovaj Program će se objaviti u "Službenim novinama Bosansko - podrinjskog kantona Goražde".

Broj: 08-35-1702-1/13

Goražde, 26.09.2013. godine

  **M I N I S T R I C A**

 Dr Gordana Oršolić